יניב יהודה אייגר

יניב יהודה אייגר (נולד ב-8 בפברואר 1981) הוא מבקר אמנות, עיתונאי תרבות, אוצר ואמן ישראלי.

== עיתונות וכתיבה ==
בשנים 2004–2009 שימש אייגר כמבקר האמנות של עיתון "מעריב", בו החל את דרכו כמאייר<ref name=":0"></ref>. בשנת 2017 החל לכתוב ביקורות בעיתון "הארץ". כמו כן כתב למגזין 360 מעלות ולספר "חדשות מהעולם התחתון" של האמן בוקי גרינברג.

== אוצרות ==
בשנים 2010–2011 ייסד ואצר בפורטל "וואלה!" את ״1024״, הגלריה המקוונת העברית הראשונה<ref></ref><ref name=":4"></ref><ref></ref><ref></ref>.

בשלהי 2011 העלה אייגר את ״פופוגנדה״; תערוכה קבוצתית, בהשתתפות 22 אמנים, שהייתה הראשונה באוצרותו בחלל פיזי<ref name=":1" />. התערוכה, שהתקיימה במרכז האקדמי ויצו בחיפה, מתעסקת במאבק על התודעה בישראל.<ref name=":3"></ref><ref name=":1" />.

במרץ 2013 פתח אייגר את גלריה ZIZ (מופיעה בחלק מהמקומות בתור ״זיז״ או עם ריווח כ-״Z I Z״) אשר באה להצהרתו "בחתירה למגע בין הפלסטי, הפואטי, לחברתי, הפופי והפוליטי, בין דיגיטלי לטקטילי, פרוגרסיבי לקומוניקטיבי". גלריה ZIZ זכתה גם היא לשבחי הביקורת, הוגדרה כמי ש"מצליחה להיות בחוד החנית של האמנות הישראלית, ממוקדת, מחויבת, לא מתפשרת ועכשווית״, ואף נבחרה על ידי מגזין ״Time Out תל אביב״ לאחר שתי תערוכות בלבד לגלריה החדשה הטובה בעיר<ref></ref><ref name=":6"></ref>. ZIZ, שנפתחה בקול רועם, פעלה רק עד לשלהי 2014, עת סגרה הגלריה את שעריה בנסיבות כלכליות.

בשנת 2015 הקים אייגר את הפלטפורמה המקוונת לאמנות "CREAM" בשיתוף עם זוגתו הסופרת והעיתונאית מירנה פאנק<ref name=":7"></ref>.

====== בין התערוכות שאצר ======
* Never The Same - יוני פזי, תערוכת יחיד, CREAM Contemporary Art, נובמבר 2015. בליווי טקסטים מאת ערן הדס ואבי שניבאום<ref name=":7" /><ref></ref>
* Feel Me - תמיר שר, תערוכת יחיד, גלריה ZIZ, יוני 2014<ref name=":5" /><ref></ref><ref></ref>. בליווי טקסטים מאת עודד וולקשטיין וסיון רווה<ref></ref><ref></ref>
*Empire - יונתן אולמן, תערוכת יחיד, גלריה ZIZ, מרץ 2014<ref></ref>. בליווי טקסט מאת מיכל פיטובסקי<ref></ref>
* כור - שי אריק, תערוכת יחיד, גלריה ZIZ, ינואר 2014<ref name=":6" /><ref></ref><ref></ref>. בליווי טקסטים מאת גדעון עפרת ואלעד ערמון<ref></ref>
*20.5 מעלות - ענת ברזילי, תערוכת יחידה, גלריה ZIZ, דצמבר 2013<ref></ref>
* :Fwd - נוגה דוידסון, תערוכת יחידה, גלריה ZIZ, אוקטובר 2013<ref></ref>
* PopUpShop - שרון פדידה, תערוכת יחיד, גלריה ZIZ, יוני 2013<ref></ref><ref></ref><ref></ref>
*צל הרים - אלעד ערמון, תערוכת יחיד, גלריה ZIZ, אפריל 2013<ref></ref><ref></ref>
* לגונה - גיא קרידן, תערוכת יחיד, גלריה ZIZ, מרץ 2013<ref name=":8" /><ref></ref>. בליווי טקסט מאת תהל פרוש
* בופה - תערוכה קבוצתית, גלריה אינדי, ספטמבר 2012
* פופוגנדה - אמנות ישראלית עכשווית מול כוחות הכיבוש התודעתי, תערוכה קבוצתית, גלריית המרכז האקדמי ויצו חיפה, דצמבר 2011
* יום ראשון - גיא קרידן, תערוכת יחיד, גלריה 1024, מאי 2011. אוצר שותף: ערן הדס
*לאהוב את הפגמים - ג'ניפר אבסירה, תערוכת יחידה, גלריה 1024, מרץ 2011. אוצר שותף: ערן הדס
* שיעור חופשי - איתן מור, תערוכת יחיד, גלריה 1024, פברואר 2011. אוצר שותף: ערן הדס
*שפת גוף - ניר נדלר וחיה הרטוך, תערוכה זוגית, גלריה 1024, נובמבר 2010. אוצר שותף: ערן הדס
*קוד-קוד - תערוכת אמנות הקוד הישראלית הראשונה, תערוכה קבוצתית, מכללת שנקר, נובמבר 2010. אוצר שותף: ערן הדס
* חוקי השתקפות - דגנית אליקים, תערוכת יחידה, גלריה 1024, ספטמבר 2010. אוצר שותף: ערן הדס
*עבודות עפר - אורלי הדרי, תערוכת יחידה, גלריה 1024, מאי 2010
* קולות מלחמה - נבט יצחק, תערוכת יחידה, גלריה 1024, מרץ 2010. אוצר שותף: ערן הדס
*הרטרוספקטיבה הראשונה שלי - הדס רשף, תערוכת יחידה, גלריה 1024, ינואר 2010<ref name=":4" />
* ממש כמו דבש - אבי פיטשון, תערוכת יחיד, גלריה 1024, ינואר 2010<ref name=":4" />
*שפה שסועה - ערן הדס וצאלה כץ, תערוכה זוגית, גלריה 1024, ינואר 2010<ref name=":4" /><ref></ref>

== עשייה אמנותית ==
בשנת 2000 הציג אייגר תערוכת יחיד בגלריה ״פופולוס״ שבמרתפי הדיזנגוף סנטר. ב-2003 הציג אייגר תערוכת יחיד נוספת, בבית האמנים תל אביב, באוצרותו של אריה ברקוביץ.</blockquote>שתי תערוכות היחיד הללו הן היחידות שהעלה אייגר כאמן בשמו המקורי, כשאת האחרות הציג תוך שימוש בשמות בדויים בלבד<ref name=":0" /><ref name=":1" />.

== סגנון והשפעות ==
העשייה של אייגר, כאוצר וכיוצר, מאופיינת באימוץ מוקדם, שימוש עקבי ועיסוק כבד בטכנולוגיה ובתקשורת, וכפועל יוצא בסדר החברתי, המצב התודעתי ועיצוב הזהות שתחת השפעתן המתמדת<ref></ref>. מבקר האמנות יונתן אמיר תיאר את עיסוקו של אייגר בהבניית המציאות ככזה שמציג יצירות ״הפועלות בתוך עולם הראווה העתיר בדימויים ובייצוגים המיוצרים, משועתקים, מודפסים, מוקרנים ומשודרים בכל אמצעי התקשורת ועיצוב התודעה הנוכחים בחיי האדם המודרני״, אשר באות לידי ביטוי אמנותי ״באמצעות שיבוש, הסטה, התחפשות והצבה בהקשר שונה״ ובכך חותרות ״להפעילו מחדש ברוח של התנגדות״.<ref name=":3" />

בראיון לאתר Young Space<ref name=":0" />, סיפר אייגר שמפגש בגיל הנעורים עם יצירותיו המופשטות של בארנט ניומן הוא שפתח בעבורו את הצוהר אל תולדות האמנות, וכי כריסטיאן בולטנסקי הוא לתפישתו מקור השראה וגאון אמיתי אשר ניחן באיכויות שמבדילות אותו מכל אמן אחר. כמו כן הצהיר אייגר שהיצירה שהשפיעה עליו יותר מכל היא דווקא עבודת גובלן שראה בילדותו, וכי תמונה רקומה זו עודנה משמשת בעבורו כאידיאל אמנותי: <blockquote>״(...) נהגתי לבהות בה כאשר ביקרתי את הסבים שלי כשהייתי ילד. זה היה בסלון שלהם, וזה היה כל מה שיכולת לצפות לראות באחת מאותן דקורציות עממיות שיש בבתים של מבוגרים: זו הייתה תמונה רקומה של סוסים רצים, שאחת מהדודות שלי יצרה כשהיא בעצמה הייתה ילדה. רק שהיה משהו רודף בדימוי הזה: הכול שם- הסוסים, האדמה, העננים בשמיים- היה עשוי אך ורק מחוטים בצבעי צהוב וכתום ואדום. כך שכל דבר בתמונה הזאת נראה בוער וכל העולם בתוכה היה אינפרנו אינסופי שהופך לאפר. זה היה הדיוקן המושלם… של חיים, של אהבה; של הכול. (...) גם אחרי צפייה באינספור יצירות, מה שאנשים יחשיבו כ'אמנות גבוהה׳, עדיין, היצירה הביתית בבית סביי נשארה הטובה, המשפיעה, הנוגעת והיפהפייה ביותר שאי פעם ראיתי בימי חיי״.</blockquote>

== קישורים חיצוניים ==
* יניב יהודה אייגר, אתר רשמי
* [https://yngspc.com/artists/2018/11/yaniv-yehuda-eiger/ ראיון עם יניב יהודה אייגר לאתר האמנות Young Space] (אנגלית), נובמבר 2018
* 
* 
* [http://www.erev-rav.com/archives/22230 ״יניב יהודה אייגר פותח גלריה״], ערב-רב, 18 בפברואר 2013
* 
* 
* יניב יהודה אייגר, [https://www.makorrishon.co.il/nrg/online/47/ART1/934/958.html ״זכרוני לברכה: ראיון עם האמן אורי רדובן״], ״מעריב״, 2009
* יניב יהודה אייגר, [https://www.makorrishon.co.il/nrg/online/47/ART2/090/428.html ״מה ישראלי בעיניך: ראיון עם ארז ישראלי״], ״״מעריב״, 11 באפריל 2010
* יניב יהודה אייגר, [https://www.makorrishon.co.il/nrg/online/47/ART1/797/080.html ״אהד פישוף נושא הגיבנת״,] ״מעריב״, 10 באוקטובר 2008
* יניב יהודה אייגר, [https://www.makorrishon.co.il/nrg/online/47/ART1/811/462.html ״ימי פומפיי: על ההתמכרות לאח הגדול״], ״מעריב״, 14 בנובמבר 2008
* [https://e.walla.co.il/category/260 ארכיון גלריה ״1024״]
* [http://cafe.themarker.com/topic/1136710/ ״סוף עידן המבקרים?״] - קהילת ״עסקי אמנות״ באתר קפה דה מרקר מגיבה לטור הפרישה של מבקר האמנות מ״מעריב״

== הערות שוליים ==

קטגוריה:מבקרי אמנות ישראלים
קטגוריה:אוצרים ישראלים
קטגוריה:אמנים ישראלים
קטגוריה:כתבי תרבות ישראלים
קטגוריה:סגל מעריב
קטגוריה:ישראלים שנולדו ב-1981